ભાજપ અને કોંગ્રેસ બંને મુખ્ય પક્ષના પ્રદેશ નેતાઓ પંચાયતો – પાલિકામાં નવા શાસકોની પસંદગીની આખરી કવાયતમાં વ્યસ્ત છે. અમદાવાદ કોર્પોરેશનને તા. ૧૪મીએ, રાજકોટને તા. ૧પમીએ તબક્કાવાર છ મહાપાલિકામાં ર૦ તારીખ સુધીમાં નવા નેતાઓ શાસન ધુરા સંભાળી લેશે. જિલ્લા પંચાયતોમાં પણ ર૦ જૂનની આસપાસ સામાન્ય સભા બોલાવવામાં આવી છે. આમ જૂનનો મહિનો સ્થાનિક નેતાઓ રાજકીય કાવાદાવાઓમાં વ્યસ્ત રહ્યો છે. ભાજપ પાર્લામેન્ટરી બોર્ડની બેઠક પણ સોમવારે તા.૧૧મીએ પદાધિકારીઓનાં નામ નક્કી કરવા નવ કલાક સુધી ચાલી હતી. ભાજપ- કોંગ્રેસે તોડફોડ કરીને કેટલીક પાલિકાઓમાં શાસન કબજે કર્યું છે.